# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **Rusu M. Vasile**, cu sediul în Str. fn, Nr. fn, Pâraie, Judetul Suceava, , înregistrată la APM Suceava cu nr. 1990/09.03.2015, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 12.06.2015, că proiectul **Amenajare staţie de sortare agregate minerale de râu, amplasare foişor de pază** propus a fi amplasat în com. Mălini, sat Mălini nu se supune evaluării impactului asupra mediului şi **se supune evaluării adecvate.**

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit. a;

 b) Lucrările propuse constau în:

 Investiția „Amenajare stație sortare agregate (balastieră), amplasare foișor pază” aparținând de Rusu M. Vasile, se va realiza în loc. Mălini, com. Mălini, jud. Suceava, pe malul drept al râului Moldova, la cca. 0,5 km aval de confluența cu pr. Suha Mare, respectiv la cca. 1,6 km amonte de podul de beton de pe DJ 209a Cornu Luncii - Mălini.

 Terenul pe care va fi amenajată investiția, în suprafață de 5.000 mp, este situată în intravilanul satului Mălini, comuna Mălini, jud. Suceava, face parte din domeniul privat al Comunei Mălini, se află în administrarea Consiliului Local şi este închiriat către Rusu M. Vasile, conform Contractului de închiriere nr. 6.035 din 01.10.2014. Folosința actuală a terenului este teren neproductiv. Investiția se va învecina cu:

* N - râul Moldova;
* S - teren proprietate particulară;
* E - râul Moldova și teren proprietate particulară;
* V - teren proprietate particulară.

 Accesul în zonă este asigurat din DJ 209a Cornu Luncii - Mălini, printr-un drum local. Râului Moldova se află la limita nord-estică a investiției.

 Activitățile specifice ce se vor desfășura în cadrul obiectivului analizat sunt: sortare agregate minerale.

 În incinta obiectivului analizat vor fi amenajate următoarele obiective:

* + - stație sortare agregate;
		- foișor pază,
		- dig pământ.

**Stație sortare agregate**

 Sortarea și spălarea agregatelor minerale de râu se va realiza cu ajutorul unei Stații sortare agregate, cu o capacitate de 8 mc/h, compusă din:

* + rampă acces
	+ buncăr alimentare cu agregate staţie sortare
	+ ciur sortare agregate + spălare
	+ captare apă industrială
	+ bazin decantor.

 Captare apă industrială: apa necesară pentru stația de sortare va fi preluată din râul Moldova, prin intermediul unei stații de pompare, dotată cu o electropompă cu caracteristicile: P = 1,5 kW, Q = 42 mc/h, H = 9 mCA şi a unei conducte de aducțiune din PEHD Ø 60 mm, L = 4 m. De la stația de pompare apa va fi trimisă la stația de sortare prin intermediul unei conducte din PEHD Ø 60 mm, L = 22 m.

 Apele uzate tehnologic din fluxul tehnologic al stației de sortare, împreună cu părțile levigabile antrenate de aceasta, vor fi tranzitate printr-un bazin decantor nebetonat bicompartimentat cu dimensiunile L x l x H = 10 x 5 x 2,5 m, prin intermediul unei conducte din PVC Ø 120 mm, L = 6 m, după care sunt descărcate în emisar - râul Moldova - prin intermediul unei conducte din PVC Ø 120 mm, L = 12 m. Nămolul rezultat va fi vidanjat periodic din bazinul decantor.

*Flux tehnologic*

 Balastul va fi încărcat în buncărul de alimentare de alimentare. De aici va fi preluat de banda transportoare, prin intermediul unui alimentator vibrant şi trimis la ciurul de sortare. Pe acest ciur se separă sorturile 0 - 4 mm, 4 - 8 mm, 8 - 16 mm, 16 - 32 mm şi > 32 mm. Sortul > 32 mm este evacuat la depozitul de refuz ciur, iar celelalte sorturi sunt preluate de benzile transportoare și trimise la depozitele de sorturi aferente.

**Foișor pază**

 Pentru personalul de pază se va amenaja un foișor, realizat constructiv cu fundație din beton armat și închideri perimetrale din b.c.a. Acoperișul va fi de tip șarpantă, cu învelitoare din tablă, pe structură de lemn.

**Dig pământ**

 Se va amenajat un dig de pământ cu L = 135 m, pentru protejarea incintei la inundabilitate, pe limita nordică a incintei.

 Digul este realizat din pământ şi are înălțimea maximă H = 1,7 m, o lățime la coronament l = 1,0 m, panta 2 : 1. Digul este încastrat în sol pe o adâncime de 20 cm.

 Se va realiza protecția la eroziune a taluzelor prin înierbare, prin însămânțarea de ierburi perene.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 a). Proiectul face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar, întrucât proiectul propus intră intra sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în **situl NATURA 2000 ROSCI 0365-Râul Moldova între Păltinoasa şi Ruşi.**

b). Obiectivul investiţiei este propus a fi implementat în zonă geografică sensibilă, amplasamentul acestuia fiind situat **in interiorul**  **sitului NATURA 2000 ROSCI 0365-Râul Moldova între Păltinoasa şi Ruşi.**

c) Necesitatea stabilirii dacă proiectul propus afectează aria protejată **NATURA 2000 ROSCI 0365- Râul Moldova între Păltinoasa şi Ruşi.**

**Studiul de evaluare adecvată** va fi întocmit în conformitate cu prevederile Ordinului Ministerului Mediului şi Pădurilor nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Vasile Oşean**

 **Şef Serviciu Avize, Acorduri, Autorizaţii, Întocmit,**

 **Ing. Constantin Burciu Ing. Doru Cojocaru**